एकाकी हैं उमा मावशी। पति रहे नहीं, बच्चों की आस में पति ने तीन ब्याह भी किए। उमा तीसरे नंबर की ब्याहता रहीं उनके पति की दूसरी पत्नी उमा की बड़ी बहन थीं ..घर-परिवार पर ज़ोर डाल कर पति के लिए छोटी बहन उमा को अपने ससुराल ले आयीं उनकी बहन। उमा छोटी थीं, मासूम और आर्थिक तौर पर इतनी मजबूर कि न चाहते हुए भी इस रिश्ते में उन्हें बाँध दिया गया, पति से सुख यही मिला कि नशा-लाटरी में पति ने सब कुछ गँवा दिया, यहाँ तक कि खुद को भी।